CELEX: 
Language: da
Date: 1995-12-30 00:00:00
Title: Afgørelse nr. 4/95 truffet af AVS-EF-Ministerrådet af 3. november 1995 om midlertidig anvendelse af protokollen til fjerde AVS/EF Lomé-konvention som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union #Protokol til den fjerde AVS/EF Lomé-konvention som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union

Avis juridique important

|

21995D1230(02)

Afgørelse nr. 4/95 truffet af AVS-EF-Ministerrådet af 3. november 1995 om midlertidig anvendelse af protokollen til fjerde AVS/EF Lomé-konvention som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union  

EF-Tidende nr. L 317 af 30/12/1995 s. 0002 - 0023

AFGØRELSE Nr. 4/95 TRUFFET AF AVS-EF-MINISTERRÅDET af 3. november 1995 om midlertidig anvendelse af protokollen til fjerde AVS/EF Lomé-konvention som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union (95/557/EF) AVS-EF-MINISTERRÅDET HAR -under henvisning til fjerde AVS/EØF-konvention, som undertegnedes den 15. december 1989 i Lomé, i det følgende benævnt »konventionen«,særlig artikel 358, stk. 3, ogud fra følgende betragtninger:Konventionen finder ikke anvendelse på forbindelserne mellem staterne i Afrika, Vestindien og Stillehavet (AVS) på den ene side og Østrig, Finland og Sverige på den anden side, så længe protokollen om tiltrædelse som omhandlet i artikel 358, stk. 3, i konventionen, i det følgende benævnt »protokollen«, ikke er trådt i kraft for disse tre landes vedkommende;forhandlingerne vedrørende protokollen er afsluttet, og de befuldmægtigede for de kontraherende parter i konventionen undertegner protokollen den 4. november 1995 på Mauritius;protokollen træder først i kraft, når ratifikationsprocedurerne er gennemført;for at undgå afbrydelser i forbindelserne mellem AVS-staterne på den ene side og Østrig, Finland og Sverige på den anden side er det nødvendigt at fremskynde anvendelsen af protokollens bestemmelser som en overgangsforanstaltning -TRUFFET FØLGENDE AFGØRELSE:Artikel 1 Anvendelsen af protokollen til fjerde AVS/EF Lomé-konvention som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union fremskyndes som en overgangsforanstaltning.Teksten til protokollen er knyttet til denne afgørelse.Artikel 2 Denne afgørelse finder anvendelse, indtil den i artikel 1 omhandlede protokol er trådt i kraft.Artikel 3 AVS-staterne, medlemsstaterne og Fællesskabet er, hver for sit vedkommende, forpligtet til at træffe de foranstaltninger, som gennemførelsen af denne afgørelse medfører.Artikel 4 Denne afgørelse træder i kraft den 1. januar 1996.Udfærdiget i Mauritius, den 3. november 1995For AVS-EF-ministerrådetJ. SOLANAFormand